Paris-Colmar
Paris-Colmar ass eng Course am Goen, déi all Joer op enger Streck vu ronn 445 km fir Männer a bal 300 km fir Fraen ausgedro gëtt. Fréier ass vun enger Course am Goen Stroossbuerg-Paräis geschwat ginn. D'Originne vun dëser Course, déi elo weider op der Streck Stroossbuerg-Paräis stattfënnt, ginn op 1926 zeréck.

D'Course huet hire Start fir d'Männer zu Neuilly-sur-Marne (Seine-Saint-Denis) an zu Châlons-en-Champagne (Marne) fir d'Fraen a kënnt dann no méi wéi fofzeg Stonnen zu Colmar un.

Den Hervé Delarras ass haut Direkter vun där Épreuve an de Roger Quemener, dee Sportler, deen dës Course siwemol gewonnen huet, ass Vizepresident vum Cercle des sports de France, deem Club, deen dës Course organiséiert. 
2007 huet den Éischten am Generalklassement e Präis vun 8.000 Euro kritt (5.000 Euro bei de Fraen).

D'Course ass net:
 tëscht 1938 an 1948,
 tëscht 1960 an 1969,
 souwéi 2004 ausgedroe ginn.

Dës Course gouf véiermol vum Lëtzebuerger Josy Simon gewonnen.

Palmarès

1926 bis 1937: Paräis-Stroossbuerg

1949 bis 1959: Paräis-Stroossbuerg oder Stroossbuerg-Paräis

1970 bis 1980: Paräis-Stroossbuerg oder Stroossbuerg-Paräis

Zanter 1981: Paräis-Colmar 

 2003 gouf de Paris-Colmar vum 4. bis de 7. Juni ausgedroen.

 2004 gouf d'Course net ausgedroen
 2005 war de Paris-Colmar vum 8. bis den 11. Juni

 2006 waren d'Marcheure vum 31. Mee bis den 3. Juni ënnerwee.

 2007 war de Paris-Colmar vum 7. bis den 10. Juni

 2008 gouf de Paris-Colmar vum 18. bis den 21. Juni ausgedroen.

D'Sportler waren an dräi Kategorien ugetrueden:

D'Häre fir eng Distanz vu 444 km, Damme fir 305,7 km, an d'Promotioun fir 292,3 km.

Um Spaweck 

Sport a Frankräich